**Шестаци, најпре погледајте решења Теста 2. Све што вам не буде било јасно, питајте. Затим се упознајте са стваралаштвом Јесењина. Препишите само обојено, остало пажљиво прочитајте. На послетку испратите линкове... Поздрав!**

1. Наслов песме је: „Марко Краљевћ укида свадбарину”
2. Врста стиха је десетерац.
3. У питању је Муса Кесеџија
4. (нема га у књизи) штампарска грешка
5. а) г)
6. “из копита жива ватра сева,

из ноздрва модар пламен лиже”

1. б)
2. У питању је Вук Стефановић Караџић

**Сергеј Александрович Јесењин** ([1895](https://sr.wikipedia.org/wiki/1895)–[1925](https://sr.wikipedia.org/wiki/1925%22%20%5Co%20%221925)) био је од најбољих и уједно најомиљенијих песника Русије. Због порекла са села, он је себе сматрао „песником села“, и у многим својим делима бавио се животом на селу.

Најпознатије песме Јесењина су: Песма о керуши, Исповест мангупа, Молитва за умрле, Писмо мајци, Кафанска Москва и До виђења, друже, до виђења.

ПЕСМА О КЕРУШИ

* књижевни род : лирика
* књижевна врста : елегија
* књижевна форма: запиши сам/а
* строфа : катрен
* рима : унакрсна
* стих : десетерац (осим трећег и четвртог у трећој и последњој строфи)
* стиске фигуре: запиши сам/а

*Тема*

* мајчинство, нераскидива веза између мајке и детета

*Мотиви*

* мотив рађања
* мотив смрти
* мотиви су представљени кроз пејзаж природе, јутро доноси рађање, док вече доноси смрт

Подсетите се песме „Вече“ и сличног поступка са пејзажима природе (јутро/вече). Подсетите се песме „Смрт Мајке Југовића“ и смрти главне јунакиње (смрт изазвана тугом)

Прва строфа

* мотив живота, рађања
* керуша се оштенила (рађање кучића
* јутро (рађање дана)
* доминирају топле боје (жута)
	+ „Низ рогоза жућкастих и крутих“
	+ „Седморо је оштенила жутих“
* епитети („жућкастих“ ; „крутих“ ; „жутих“)
* ономатопеја („шушка“)

Друга строфа

* полако пада мрак
* призор присности мајке и штенаца
* епитети („нежно“ ; „млак“ ; „неизбежно“ ; „топлих“ ; материнских“)

Трећа строфа

* мрак је пао
* живина тражи место за спавање
	+ „Да заузме мотке, ил` прут јак“
	+ мотка на којој спавају кокошке
* тмури домаћин трпа кучиће у џак
* атмосфера постаје мрачна
* доминирају тамне боје („увече“ ; „тмури“)
* епитет („тмури“)

Четврта строфа

* керуша прати домаћина
* неспокој, напетост, беспомоћност
* призор дрхтаве воде (кучићи су бачени)
* епитет („незамрзла“)
* поређење („као кад уходе...“)
* метафора
	+ „И дуго је, дуго је дрхтала
	Незамрзла површина воде.“

Пета строфа

* керуша се враћа кући, исцрпљена
* привиђање штенца у месецу
* контраст (тмина / месец)
* епитет („лених“)
* метафора/поређење
	+ „Месец јој се над избом учини
	Као једно од кучића њених“

Шеста строфа

* завијање керуше као одраз туге
* нестајање месеца као поновни губитак штенаца
* епитети („плави“ ; „глатки“ ; „болно“ ; „танки“)
* персонификација (месец се „котрљао“ , „скрио“)
* метафора
	+ „А месец се котрљао танки
	И скрио се за хум у пољима“

Седма строфа

* керуша умире од туге
* епитети („немо“ ; „псеће“ ; „златни“)
* поређење
	+ „Немо, ко од милости ил` среће,
	Кад јој баце камичак низ брег“
* метафора/поређење (призор смрти)
	+ „Пале су и њене очи псеће,
	Као златни сјај звезда, у снег.“

У песми је описан истинит догађај из песниковог родног села Константинова. Јесењин је гајио велику љубав према животињама, а ови снажни стихови су само једни од многих који ту љубав и доказују. Прва строфа описује сцену у појати, у којој лежи керуша са тек рођеним штенцима. Истиче се колорит строфе, јер се радња дешава у свитање. Присутне су златна и риђа боја, што симболизује радост, олакшање после напорне ноћи и мир. Друга строфа изражава керушину љубав према штенцима. Она их је мазила и лизала “језиком црвеним” све до мрака. Црвена боја и стихови “И копнео снег је загрејани испод његог топлога стомака”, описују њену огромну, мајчинску љубав.

У трећој строфи, појављује се “сељак натмурени” који у време када су кокошке задремале, ставља штенце у врећу и одлази на реку да их баци. Епитет “натмурени” симболизује охолост сељака, ког није брига ни за штенце, ни за керушу. Он је симбол окрутног живота, смореног и апатичног. У четвртој строфи описана је агонија мајчинске љубави керуше. Трчала је за сељаком, у нади да ће прићи штенцима. Након тога је дуго гледала у “незамрзло огледало реке” у којој су отпловили.

У петој строфи керуша се, лижући своје изморено, ознојено тело, вукла по пртини, враћајући се кући. Месец јој се учинио као једно њено риђе штене. У шестој строфи, сазнајемо да је керуша целу ноћ завијала и гледала у месец, пативши за својим штенцима. “Висина модра” описује свежа осећања њене неизрециве туге и потиштености.

У седмој строфи описује се како је свануло јутро, а керушине псеће очи немо су се скотрљале у снег. Познаваоци поезије Јесењина истичу да снег у овом случају симболизује мртвачки покров распрострт преко земље. То нам говори да је керуша остала у тупом, депресивном стању, с којим ће даље морати наставити да живи. Стихови у песми су слободни, а рима укрштена.

<https://www.youtube.com/watch?v=QNmSiiGcEU8>

<https://valjinaucionica.weebly.com/10551045105710521040-1054-105010451056105910641048.html>

<https://www.youtube.com/watch?v=Ar96yPs-Pnc>